เอกสารแนบ 3 

1)  รายชื่อกรรมการและผู้บริหาร บมจ. ฟอลคอนประกันภัย (บริษัทร่วม)

  ------------------------------- ---------------------------------------
  ชื่อ                              ตำแหน่ง

  1. นายสุจินต์ หวั่งหลี                กรรมการผู้มีอำนาจลงนาม

  2. นางคนึงนิจ ภิรมย์                กรรมการผู้มีอำนาจลงนาม

  3. นายซัน หว่า คว็อค               กรรมการผู้มีอำนาจลงนาม

  4. ดร. เอกชัย จันทร์ทายะวิจิตร       กรรมการผู้มีอำนาจลงนาม

  5. นายโอฬาร วงศ์สุรพิเชษฐ์          กรรมการผู้มีอำนาจลงนาม, ประธานบริหารสูงสุด
  ------------------------------- ---------------------------------------

nkitt.doc

รายงานคณะกรรมการตรวจสอบ ประจำปี 2551

คณะกรรมการตรวจสอบ ประกอบด้วยกรรมการอิสระของบริษัท 3 ท่าน คือ ศาสตราจารย์หิรัญ
รดีศรี ดำรงตำแหน่ง ประธานคณะกรรมการตรวจสอบ นายประมนต์ สุธีวงศ์ และ นายเกียรติ
ศรีจอมขวัญ ดำรงตำแหน่ง กรรมการตรวจสอบ

ในระหว่างปี 2551 คณะกรรมการตรวจสอบมีการประชุม 11 ครั้ง
โดยมีรายละเอียดในการเข้าร่วมประชุมของกรรมการตรวจสอบดังนี้

1. ศาสตราจารย์หิรัญ รดีศรี ประธาน เข้าร่วมประชุม 11 ครั้ง

2. นายประมนต์ สุธีวงศ์ กรรมการ เข้าร่วมประชุม 10 ครั้ง

3. นายเกียรติ ศรีจอมขวัญ กรรมการ เข้าร่วมประชุม 11 ครั้ง

คณะกรรมการตรวจสอบได้ปฏิบัติหน้าที่ตามขอบเขตที่คณะกรรมการบริษัทได้มอบหมายให้กำกับดูแลตามกฎบัตรของคณะกรรมการตรวจสอบ
คณะกรรมการตรวจสอบขอรายงานการปฏิบัติหน้าที่ในรอบปี 2551 ดังนี้

1.  การสอบทานงบการเงินรายไตรมาส และรายงานการเงินประจำปี
    คณะกรรมการตรวจสอบได้เชิญ ผู้บริหาร ผู้อำนวยการฝ่ายการเงิน
    รักษาการผู้อำนวยการสำนักตรวจสอบภายใน
    และผู้สอบบัญชีมาร่วมประชุมชี้แจงตอบข้อซักถามเกี่ยวกับการจัดทำงบการเงิน
    ตามข้อกำหนดของกฎหมายและมาตรฐานการบัญชีที่ใช้ในปัจจุบัน
    เพื่อให้มั่นใจว่างบการเงินที่ผู้สอบบัญชีรายงานแสดงความเห็น ถูกต้องตามมาตรฐานการบัญชี
    และเปิดเผยข้อมูลอย่างเพียงพอ ครบถ้วน และเชื่อถือได้ ข้อสังเกตต่างๆ ของผู้สอบบัญชี
    ในการประชุมทุกครั้งจะได้รับการพิจารณาและนำมาปรับปรุงให้เกิดประโยชน์แก่บริษัทอย่างเหมาะสมเสมอ
    นอกจากนี้คณะกรรมการตรวจสอบได้ประชุมกับผู้สอบบัญชี เป็นการเฉพาะ 1 ครั้ง
    เพื่อให้มั่นใจว่างบการเงินของบริษัทได้จัดทำขึ้นโดยไม่มีอุปสรรคและผู้สอบบัญชีมีความเป็นอิสระ
    ผู้อำนวยการฝ่ายการเงิน และผู้จัดการแผนกบัญชีให้การยืนยันว่าระบบบัญชีของบริษัท
    เป็นระบบที่มีประสิทธิผล เชื่อมั่นว่าได้มีการรวบรวมและบันทึกรายการบัญชีครบถ้วน
    ถูกต้องตามมาตรฐานการบัญชีที่ใช้ในปัจจุบัน

2.  การสอบทานระบบการควบคุมภายใน
    คณะกรรมการตรวจสอบได้สอบทานและประเมินระบบการควบคุมภายใน
    โดยพิจารณาจากรายงานของสำนักตรวจสอบภายในอย่างสม่ำเสมอ
    ไม่พบข้อบกพร่องที่เป็นสาระสำคัญ การควบคุมภายในมีความเพียงพอและเหมาะสม
    ผู้สอบบัญชีภายนอกได้รายงานว่าระบบการควบคุมภายในของบริษัทมีความเพียงพอ เมื่อปลายปี
    2551 บริษัทได้จ้างผู้เชี่ยวชาญเข้าตรวจสอบระบบสารสนเทศของบริษัทซึ่งคาดว่าจะเสร็จในปี
    2552

3.  การสอบทานการเปิดเผยรายการที่เกี่ยวโยงกันและการปฏิบัติตามกฎหมาย
    ข้อบังคับและประกาศของทางราชการและหน่วยงานกำกับดูแล ในปี 2551
    คณะกรรมการตรวจสอบ ได้สอบทานรายการเกี่ยวโยง การว่าจ้างออกแบบ
    และตกแต่งห้องอบรมของบริษัท
    ซึ่งบริษัทได้รายงานให้ตลาดหลักทรัพย์แห่งประเทศไทยเรียบร้อยแล้ว
    คณะกรรมการตรวจสอบได้รับการยืนยันจากผู้อำนวยการสำนักกรรมการผู้อำนวยการว่า
    บริษัทและผู้บริหารได้ปฏิบัติตามกฎหมายที่เกี่ยวข้องกับธุรกิจของบริษัท
    และแนวทางการปฏิบัติตามหลักเกณฑ์ตลาดหลักทรัพย์ของฝ่ายบริหารก่อนทำรายการ
    นอกจากนี้บริษัทได้ปฏิบัติตามตามกฎหมาย
    ข้อบังคับและประกาศของทางราชการและหน่วยงานกำกับดูแล
    และกฎหมายที่เกี่ยวข้องกับธุรกิจของบริษัท ตลอดมาอย่างสม่ำเสมอ

4.  การบริหารความเสี่ยง
    บริษัทมีคณะกรรมการบริหารความเสี่ยงเป็นผู้รับผิดชอบดูแลการบริหารความเสี่ยงของบริษัท
    โดยคณะกรรมการตรวจสอบทำหน้าที่สอบทานแผนการบริหารความเสี่ยงว่าครอบคลุมเพียงพอหรือไม่
    และเสนอความเห็นให้คณะกรรมการบริษัทพิจารณา
    ขณะนี้บริษัทอยู่ระหว่างการจัดทำแผนการบริหารความเสี่ยง
    ตามแนวทางสำนักงานคณะกรรมการกำกับและส่งเสริมการประกอบธุรกิจประกันภัยและเสนอคณะกรรมการบริษัทพิจารณาต่อไป

5.  คณะกรรมการตรวจสอบได้มีการประเมินตนเอง ผลการประเมินอยู่ในระดับดี

6.  พิจารณาแผนการตรวจสอบประจำปี พ.ศ.2551 และให้ข้อเสนอแนะกับผู้ตรวจสอบภายใน
    ที่จะนำมาปรับปรุงงานตรวจสอบภายในให้เหมาะสม
    คณะกรรมการตรวจสอบได้ทำการประเมินความพึงพอใจของคณะกรรมการตรวจสอบต่อการปฏิบัติงานของผู้ตรวจสอบภายใน
    ผลการประเมินความพึงพอใจอยู่ในระดับพอใช้ ค่อนไปทางสูง
    นอกจากนี้ยังให้ผู้รับการตรวจสอบทำการประเมินการปฏิบัติงานของผู้ตรวจสอบภายในและให้ข้อคิดเห็นในงานตรวจสอบโดยอิสระ
    เพื่อปรับปรุงการกำกับงานตรวจสอบภายในให้มีประสิทธิภาพมากขึ้น

7.  คณะกรรมการตรวจสอบได้ สอบทานผลการประเมินระบบการควบคุมภายใน
    และระเบียบวิธีปฏิบัติการลงทุนประกอบธุรกิจอื่นของบริษัทประกันวินาศภัย
    ซึ่งประเมินโดยผู้สอบบัญชีภายนอก
    และคณะกรรมการบริษัทได้มอบหมายให้คณะกรรมการตรวจสอบทำหน้าที่สอบทาน
    จากผลการประเมินบริษัทปฏิบัติการลงทุนภายใต้ขอบเขตและประกาศกระทรวงพาณิชย์ เรื่อง
    การลงทุน และนโยบายการลงทุนจากคณะกรรมการการลงทุน
    ส่วนสำนักตรวจสอบภายในสามารถปฏิบัติงานได้ตามแผนการตรวจสอบที่ได้รับอนุมัติ

8.  การแต่งตั้งผู้สอบบัญชีประจำปี 2552
    คณะกรรมการตรวจสอบได้มีการประเมินผลการปฏิบัติงานของผู้สอบบัญชีในปีที่ผ่านมาซึ่งผลเป็นที่พอใจ
    และได้พิจารณาความเป็นอิสระของผู้สอบบัญชีกับสอบทานคุณสมบัติของผู้สอบบัญชีแล้ว
    เห็นว่าถูกต้องตามหลักเกณฑ์สำนักงานคณะกรรมการกำกับหลักทรัพย์และตลาดหลักทรัพย์ที่กำหนด
    คณะกรรมการตรวจสอบได้เสนอต่อคณะกรรมการบริษัทแต่งตั้ง นาง นงลักษณ์ พุ่มน้อย
    ผู้สอบบัญชีรับอนุญาตเลขที่ 4172 และหรือ นางสาว รุ้งนภา เลิศสุวรรณกุล
    ผู้สอบบัญชีรับอนุญาตเลขที่ 3516 และหรือนายโสภณ เพิ่มศิริวัลลภ ผู้สอบบัญชีรับอนุญาตเลขที่
    3182 แห่ง บริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทสำหรับปี
    2552 พร้อมทั้งค่าตอบแทนของผู้สอบบัญชี เพื่อเสนอต่อที่ประชุมสามัญผู้ถือหุ้นอนุมัติต่อไป

9.  คณะกรรมการตรวจสอบได้ปรับปรุงกฎบัตรของคณะกรรมการตรวจสอบ เพื่อให้สอดคล้องกับ
    ข้อบังคับและประกาศของตลาดหลักทรัพย์แห่งประเทศไทยที่ได้ปรับปรุงใหม่
    กฎบัตรดังกล่าวได้รับความเห็นชอบจากที่ประชุมคณะกรรมการบริษัทครั้งที่ 69/2551 เมื่อ วันที่
    13 พฤศจิกายน 2551 และบริษัทได้รายงานต่อตลาดหลักทรัพย์เรียบร้อยแล้ว

คณะกรรมการตรวจสอบเห็นว่า บริษัทยึดถือนโยบายการกำกับดูแลกิจการที่ดีเป็นสำคัญ
มีระบบการควบคุมภายในที่เพียงพอ เหมาะสม พร้อมทั้งมีการติดตามและประเมิน
สถานการณ์อย่างสม่ำเสมอ

(ศาสตราจารย์หิรัญ รดีศรี)

ประธานกรรมการตรวจสอบ

23. กุมภาพันธ์ 2552